Сәуір айының 12 – сі күні Зеренді ауданының әкімі М. К Мустафин ауылдық мектептер ұжымдарымен танысуға шығып, соның арқасында біздің шағын Қарағай бастауыш мектебімізге де жолы түсті. Мектептің ішкі және сыртқы жағдайы мен танысып кемшіліктеріміз бен ерекшеліктерімізді айтып ескертулер жасады. Кабинеттерге кіріп материялдық жағдайымызбен танысып, оқушылармен жөн сұрасты. Мектептегі оқушылардың санын сұрап және жаңа заманға сай жаңа құрылғы интерактивті тақта мен компьютерлердің бүгінгі ұрпаққа берері мол екенін тілге тиек етті. Мектептен жылулықты сезіне алмағанын, дуал ағаштарының түсі кетіп бірнешеуі сынып қалғанын жөндеу жұмыстарын жүргізу керектігін айтып ескерту жасады. Сонымен қатар мектептің қасында орналасқан «Нұр» шағын орталығына да кіріп тәрбиешінің күнделікті журналын қарап танысты. Шағын орталыққа тазалықты сақтау керек екенін айтып ескерту жасады. Жалпы мектебіміз суық, мектебіміз жөндеу жұмыстарын қажет етеді. Сондықтан біздің Қарағай бастауыш мектебінің ұжымы, Зеренді ауданының әкімі М. К Мустафин мырзадан көмек көрсетіп бізді қолдаса деп үміттенеміз. М. К. Мустафин мырзаға уақытын бөліп, мектебімізге келгені үшін мектеп ұжымы алғысын білдіреді.